Enner Valencia

Enner Remberto Valencia Lastra (imwieled fl-4 ta' Novembru 1989) huwa futboler professjonali Ekwadorjan li jilgħab bħala attakkant mal-klabb tas-Süper Lig Fenerbahçe u kaptan tat-tim nazzjonali tal-Ekwador.

Valencia kien jilgħab ma' Emelec fl-Ekwador, fejn rebaħ is-Serie A tal-Ekwador tal-2013 u ngħata ż-Żarbuna tad-Deheb tal-Copa Sudamericana fl-2013. Valencia lagħab wkoll ma' Pachuca fil-Messiku, fejn ingħata ż-Żarbuna tad-Deheb tal-Liga Messikana fit-tournament Clausura tal-2014. F'Lulju tal-2014 huwa ngħaqad ma' West Ham United għal madwar £12-il miljun.

Fil-livell internazzjonali, Valencia lagħab 'il fuq minn 70 logħba għall-Ekwador mid-debutt tiegħu fl-2012. Huwa rrappreżenta n-nazzjon fit-Tazza tad-Dinja tal-FIFA 2014 u fil-Copa América fl-2015, fl-2016, fl-2019 u fl-2021. B'35 gowl, Valencia huwa l-aqwa skorer ta' kull żmien tal-Ekwador, u flimkien ma' Agustín Delgado għandu r-rekord ta' gowls fit-tournaments tal-finali tat-Tazza tad-Dinja għall-pajjiż, bi tliet gowls.

 Referenzi 

Kategorija:Plejers tas-Süper Lig
Kategorija:Plejers tal-Premier League
Kategorija:Plejers ta' Everton FC
Kategorija:Plejers ta' West Ham United FC
Kategorija:Futbolers Ekwadorjani
Kategorija:Nies ħajjin
Kategorija:Twieldu fl-1989